Hvis du har købt en Superfood Salat fra Cofoco med rødbeder, kylling og hummus, så bør du kassere den eller levere den tilbage til butikken. I hvert fald, hvis den er en del af det parti, der er produceret 8. oktober og er mindst holdbar til 12. oktober. Fødevarestyrelsen oplyser nemlig, at salaten i flere tilfælde har ført til opkast kort efter indtagelse. Det vides endnu ikke, hvad det præcist er i salaten, der giver problemerne. Salaten er solgt i 7-Eleven-butikker over hele landet og hos online-supermarkedet nemlig.com. Den har en nettovægt på 322 gram. Fødevarestyrelsen er nu i fuld gang med at undersøge salaterne for at finde årsagen til, at folk bliver syge af den.

Opsummering:
Det vides endnu ikke, hvad det præcist er i salaten, der giver problemerne.